section_heading: Teniska karijera
paragraph_text: Prvi osvojeni turnir u 2010. godini bio je Hopmanov kup zajedno s Tommyjem Robredom a koji se održavao u australskom Perthu. Nakon toga uslijedilo je finale protiv Velike Britanije. Poslije Maríjinog poraza od Laure Robson, rezultat izjednačuje Robredo u susretu protiv Andyja Murrayja. U trećem i finalnom meču parova, Sánchez i Robredo ostvaruju pobjedu od 7-6, 7-5 te osvajaju Hopmanov kup, treći u španjolskoj povijesti.